# 鍾景輝

| 鍾景輝 |
| --- |
|  |
| 出生日 | 1937年3月23號  |
| 出生地 | 泰國  |
| 死亡日 | 2026年6月3號  （89歲） |
| 死亡地 | 香港  |
| 國籍 | 英屬香港、中華人民共和國  |
| 識嘅語言 | 廣州話、英文、標準官話  |
| 母校 | 崇基學院、Yale School of Drama、香港中文大學、香港培正中學、Pui Ching Primary School、McTyeire School、Oklahoma Baptist University  |
| 職業 | 演員、政治人、電視演員、電影演員  |
| [改維基數據] |
| * 睇
* 傾
* 改
 |

**鍾景輝**博士，SBS，BBS（粵拼：zung1 ging2 fai1；英文：**Chung King Fai**；1937年3月23號—2026年6月3號），尊稱**King Sir**，係香港舞台劇演員同埋導演、戲劇教育家、電視製作人、電視劇演員及電視節目主持。而家佢係做香港戲劇協會會長，康文署演藝小組成員，赫墾坊劇團董事長，香港藝術發展局戲劇藝術顧問。

鍾景輝喺泰國曼谷出世，鄉下喺廣東台山，佢喺香港培正中學畢業同埋喺香港中文大學崇基學院英文系就讀。並為美國奧克拉荷瑪浸會大學演講及戲劇系學士，及美國耶魯大學戲劇學院藝術碩士。美國畢業返香港之後，喺香港浸會大學任教，又先後於香港電視廣播有限公司及亞洲電視參與電視製作、演出以至行政等工作。做過香港話劇團藝術總顧問，1983年受聘為香港演藝學院戲劇學院嘅創院院長。

響舞台劇方面，演出無數，並為香港戲劇協會嘅創辦人及擔任會長至今。佢首倡以廣東話演出荒誕劇及百老匯音樂劇。曾七度獲得香港舞台劇獎嘅最佳男主角獎及四度獲得最佳導演獎。著名嘅導演作品包括《夢斷城西》、《蝦碌戲班》、《劍雪浮生》、《天之驕子》等。近年主演作品包括《瘋癲皇帝》、《推銷員之死》、《莫扎特之死》、《金池塘》、《風雨守衣箱》、《瘋狂夜宴搞偷情》、《承受清風》、《謀殺遊戲》等。2006年參與香港藝術節之演出，同埋鄧萃雯合演《不期而遇的男人》、《相約星期二》、《小城風光》等。

喺電視製作方面，由佢擔任旁白嘅無綫電視紀錄片節目《再說長江》及亞洲電視紀錄片節目《尋找他鄉的故事》系列廣為世界各地華人所知。2001年教學退休後加入無綫電視做演員，參與多套電視劇演出：《Loving You 我愛你 2》、《甜孫爺爺》、《高朋滿座》、《火舞黃沙》、《匯通天下》、《樓住有情人》、《建築有情天》等，並擔任節目主持。亦不時喺電影中演出，作品包括《最愛》、《虎度門》、《源來是愛》等。

鍾景輝嘅履歷已列入《中國大百科全書》、《中外名人辭典》、《中國專家名人辭典》、《世界名人錄》（新世紀卷）、《香港名人錄》、《香港特區名人錄》、《中國人才世紀獻辭》Dictionary of International Biography、Men of Achievement、Reference Asia、Who's Who in Contemporary World Theatre。

2026年6月3號中午，鍾景輝姪兒鍾至權透過無綫電視外事部公布，鍾景輝於當天早上在寓所於睡夢中離世，終年89歲。文化體育及旅遊局羅淑佩發文哀悼，表示其離世是香港演藝界的重大損失。7月4號，鍾景輝家屬為其於九龍城浸信會舉辦安息禮拜，其靈柩其後奉移火葬場火化。

為咗表示悼念，無綫電視安排自2026年6月22號起，逢禮拜一、五晚上10時30分至11時30分，以及逢禮拜二、四晚上10時35分至11時35分，於TVB Plus重播鍾景輝生前曾主演的2005年劇集《甜孫爺爺》，並喺重播首集中播出寫有「戲劇大師 King Sir 藝選長存」嘅悼念字卡。

2026年6月27號，無綫電視安排自禮拜六晚上10時15分至10時45分於翡翠台播放悼念特輯《我們的戲劇大師 鍾景輝》。

## 演出作品

### 舞台劇

* 李察三世
* 小城風光
* 相約星期二
* 瘋癲皇帝
* 推銷員之死
* 莫扎特之死
* 金池塘
* 風雨守衣箱
* 瘋狂夜宴搞偷情
* 承受清風
* 謀殺遊戲
* 不期而遇的男人
* 窈窕淑女
* 傾城之戀
* 聊齋新誌

### 電視劇（無綫電視）

#### 2003

* LovingYou我愛你2 飾 賀豐年

#### 2004

* 天涯俠醫 飾 龍城

#### 2005

* 甜孫爺爺 飾 文泰來

#### 2006

* 高朋滿座（2006-2007） 飾 高慶（事頭）
* 火舞黃沙 飾 閻國業
* 滙通天下 飾 齊學仁
* 樓住有情人 飾 鍾邦

#### 2007

* 鐵嘴銀牙 飾 玉皇大帝
* 建築有情天 飾 江承宇（S.Y.）

#### 2009

* 有營煮婦 飾 吳敏德

#### 2010

* 鐵馬尋橋 飾 歐陽彪

#### 2011

* 仁心解碼 飾 梁偉強
* Only You 只有您 飾 邵俊輝
* 真相 飾 侯伯勤（Clayton）

#### 2012

* 巴不得媽媽… 飾 馮恨晚（晚叔）
* 大太監 飾 劉多生

#### 2013

* 法外風雲 飾 沈奕和（Paul）

#### 2014

* 單戀雙城 飾 陳總
* 載得有情人 飾 饒兆邦（大饒生）
* 使徒行者 飾 錢瑞安（錢局長）
* 我們的天空 飾 九叔
* 老表，你好hea！ 飾 林志詠（老林）

#### 2015

* 華麗轉身 飾 文傳（爵士）
* 實習天使 飾 張大偉

#### 2016

* 愛·回家之八時入席 飾 古力行
* 律政強人 飾 程日匡（Henry）

#### 2017

* 性在有情 飾 林時遠

#### 2018

* 誇世代 飾 胡律師（第41-42集）

#### 2019

* 牛下女高音 飾 白千巖

### 電視劇（麗的電視）

* 1976年 三國春秋
* 1980年天龍訣

### 節目主持

* 尋找他鄉的故事（亞洲電視）
* 2003年中華狀元紅（無綫電視）
* 細說黃梅調
* 清宮秘檔（無綫電視）
* 醫道直說（無綫電視）
* 匯通天下之精心鑄造（無綫電視）
* 再說長江（無綫電視）

### 電影

* 最愛
* 大三元
* 虎度門
* 源來是愛
* 賭神3少年賭神 飾 靳能
* 算死草 飾 何西

### 旁白

* 尋找他鄉的故事（亞洲電視）
* 我係汪明荃（無綫電視）
* 再說長江（只限無綫電視版本）

## 導演作品

* 夢斷城西
* 蝦碌戲班
* 劍雪浮生

## 個人榮譽

### 獎

* 香港戲劇協會十年傑出成就獎（1994年）
* 香港藝術家年獎舞台導演獎（1999年）
* 香港藝術發展局戲劇成就獎（2000年）
* 明報週刊最突出電視男藝員獎（2005年）
* 無綫電視《萬千星輝頒獎典禮》萬千光輝演藝大獎（2006年）
* 世界華商投資基金會世界傑出華人獎（2007年）
* 香港藝術發展局終身成就獎（2012年）
* 香港舞台劇獎終身成就獎（2018年）

### 榮譽博士／院士

* 香港演藝學院榮譽院士（2001年）
* 美國哈姆斯頓大學榮譽哲學博士（2007年）
* 香港公開大學榮譽文學博士（2009年）
* 香港演藝學院榮譽博士（2011年）
* 香港理工大學大學院士（2014年）
* 香港樹仁大學榮譽文學博士（2018年）

### 勳銜

* 銅紫荊星章（2002年）
* 銀紫荊星章（2013年）

## 參考資料

## 出面網頁

* 會長：鍾景輝Chung King Fai | Hong Kong Federation of Drama Societies
* 鍾景輝（King Sir）影迷會 專屬論壇
* 鍾景輝喺香港影庫嘅資料（香港繁體）
* 鍾景輝喺互聯網電影資料庫嘅資料（英文）
* 鍾景輝 at AllMovie
* 鍾景輝喺豆瓣電影嘅資料（簡體中文）
* 鍾景輝喺時光網嘅資料（大陸簡體）
* 香港網絡大典：鍾景輝︰報警